കാറ്ററീന അനറ്റോലിവ്ന പാവ്‌ലെങ്കോ

ഒരു ഉക്രേനിയൻ ഗായികയും സംഗീതസംവിധായികയും ഫോക്ലോറിസ്റ്റുമാണ് **കാറ്ററീന അനറ്റോലിവ്ന പാവ്‌ലെങ്കോ**. ഉക്രേനിയൻ ഇലക്‌ട്രോ-ഫോക്ക് ബാൻഡായ Go_A യുടെ പ്രധാന ഗായികയായ അവർ മോണോകേറ്റ് (ഉക്രേനിയൻ: Монокейт) എന്ന ഓമനപ്പേരിൽ അറിയപ്പെടുന്നു. 
## ആദ്യകാലജീവിതം
പവ്‌ലെങ്കോ 1988 ഓഗസ്റ്റ് 10-ന്, തലസ്ഥാനമായ കൈവിന്റെ വടക്കുകിഴക്കൻ നഗരമായ ഉക്രെയ്നിലെ ചെർനിഹിവ് ഒബ്‌ലാസ്റ്റിലെ നിജിനിൽ (അക്കാലത്ത് അത് ഉക്രേനിയൻ എസ്‌എസ്‌ആർ ആയിരുന്നു) ജനിച്ചു. അവരുടെ അമ്മയ്ക്ക് സൈന്യത്തിൽ ശമ്പളമില്ലാത്ത ജോലിയായിരുന്നു. അതിനാൽ അവരുടെ കുടുംബം ദരിദ്രവും ഒരു ഘട്ടത്തിൽ വീടില്ലാത്തവരും ആയിരുന്നു. ചെറുപ്പം മുതലേ നാടോടി സംഗീതത്താൽ  അവരുടെ പരിസരപ്രദേശം ചുറ്റപ്പെട്ടിരുന്നു. കൂടാതെ ഒരു ഗായികയായിരുന്ന അവരുടെ മുത്തശ്ശി 'വൈറ്റ് വോയ്‌സ്' എന്നറിയപ്പെടുന്ന പരമ്പരാഗത ശൈലിയിലുള്ള ആലാപനശൈലി അവളെ പഠിപ്പിച്ചു. അവരുടെ മുത്തച്ഛൻ അക്കോർഡിയൻ വായിച്ചിരുന്നു. അവരുടെ അമ്മയും ഒരു നാടോടി ഗായകസംഘത്തിൽ പാടിയിരുന്നു. 

സ്കൂളിൽ പഠിക്കുന്ന സമയത്ത് അവർ പാട്ട് പഠിക്കുകയും ഒരു ഓപ്പറ ഗായികയാകാൻ അവരുടെ അധ്യാപകർ അവരെ പ്രോത്സാഹിപ്പിക്കുകയും ചെയ്തു. എന്നിരുന്നാലും ഒരു റോക്ക് സംഗീതജ്ഞനാകാൻ ആഗ്രഹിക്കുന്നുവെന്ന് മനസ്സിലാക്കിയ അവർ കൗമാരപ്രായത്തിൽ ഒരു പ്രാദേശിക റോക്ക് ബാൻഡിൽ ഉണ്ടായിരുന്നതു കൂടാതെ നിരവധി കച്ചേരികളിൽ പാടുകയും ചെയ്തു.

## വിദ്യാഭ്യാസം
2009-ൽ പാവ്‌ലെങ്കോ നിജിൻ സ്‌കൂൾ ഓഫ് കൾച്ചർ ആന്റ് ആർട്‌സിൽ നിന്ന് ബിരുദം നേടി. തുടർന്ന് കൈവ് നാഷണൽ യൂണിവേഴ്‌സിറ്റി ഓഫ് കൾച്ചർ ആന്റ് ആർട്‌സിൽ ഫോക്ലോർ പഠിക്കാൻ പോകുകയും  2013-ൽ ബിരുദം നേടുകയും ചെയ്തു.

## കരിയർ

പാവ്‌ലെങ്കോ കൈവ് ഒബ്ലാസ്റ്റിലെ ബെറെസാനിലെ വെറ്ററൻസ് ഗായകസംഘം ഉൾപ്പെടെ ഒന്നിലധികം നാടോടി സംഘങ്ങളിൽ നേതൃത്വം നൽകിയിട്ടുണ്ട്. Go_A എന്ന ബാൻഡിന്റെ പ്രധാന ഗായികയായ അവർ, മോണോകേറ്റ് എന്ന ഓമനപ്പേരിൽ സ്വന്തമായി സംഗീതം എഴുതി പ്രസിദ്ധീകരിച്ചു.

## അംഗീകാരം
2021 ജൂണിൽ, ഫോക്കസ് മാഗസിൻ പ്രകാരം ഉക്രെയ്നിലെ ഏറ്റവും സ്വാധീനമുള്ള 100 സ്ത്രീകളിൽ കാറ്റെറിന പാവ്‌ലെങ്കോ 10-ാം സ്ഥാനത്തെത്തി.
## Go_A
പാവ്‌ലെങ്കോ 2012-ൽ ഒരു  പിന്നണി ഗായികയായി Go_A എന്ന ഇലക്‌ട്രോ-ഫോക്ക് ബാൻഡിൽ ചേർന്നെങ്കിലും അവർ ഇപ്പോൾ പ്രധാന ഗായികയാണ്. അവരുടെ ആദ്യ സിംഗിൾ, "കോലിയാഡ" (ഉക്രേനിയൻ: Коляда), 2012-ൽ പുറത്തിറങ്ങി, എന്നാൽ 2015-ൽ അവർ "വെസ്നിയങ്ക" (ഉക്രേനിയൻ: Веснянка) പുറത്തിറക്കുന്നത് വരെ ബാൻഡിന് വലിയ അംഗീകാരം ലഭിച്ചിരുന്നില്ല. ഉക്രേനിയൻ കിസ് എഫ്എം റേഡിയോ സ്റ്റേഷന്റെ 10 ഡാൻസ് ചാർട്ടിൽ ഇത് ഒന്നാം സ്ഥാനത്തെത്തുകയും  അതേ റേഡിയോ സ്റ്റേഷൻ 'ഡിസ്കവറി ഓഫ് ദി ഇയർ' ആയി ഇത് തിരഞ്ഞെടുക്കപ്പെടുകയും ചെയ്തു.അവരുടെ ആദ്യ ആൽബം Idy Na Zvuk (Ukrainian: Іди на звук) 2016-ൽ പുറത്തിറങ്ങി.

## യൂറോവിഷൻ ഗാനമത്സരം
2020 ന്റെ തുടക്കത്തിൽ, പാവ്‌ലെങ്കോയും ബാൻഡും ചേർന്ന്, യൂറോവിഷൻ ഗാനമത്സരം 2020 ലെ ഉക്രേനിയൻ ദേശീയ തിരഞ്ഞെടുപ്പായ വിദ്‌ബിർ 2020 ൽ "സോളോവി" എന്ന ഗാനത്തിലൂടെ മത്സരിച്ചു. ഫൈനലിൽ, യൂറോവിഷൻ 2020 ൽ അവർ ഉക്രെയ്‌നെ പ്രതിനിധീകരിക്കാനായി ജൂറിയിലും ടെലിവോട്ടിലും അവർ വിജയിച്ചു, എന്നാൽ COVID-19 പാൻഡെമിക് കാരണം മത്സരം റദ്ദാക്കി.

അടുത്ത വർഷം യൂറോവിഷൻ 2021 ൽ "ഷം" എന്ന ഗാനത്തിലൂടെ Go_A ഉക്രെയ്‌നെ പ്രതിനിധീകരിച്ചു. മൊത്തത്തിൽ അവർ 5-ാം സ്ഥാനത്തെത്തി, പക്ഷേ പൊതു വോട്ടിൽ 2-ാം സ്ഥാനത്തെത്തി.  മെയ് 24 ന് ആഗോള സ്‌പോട്ടിഫൈ വൈറൽ 50 ൽ "ഷം" ഒന്നാം സ്ഥാനത്തെത്തി.

2022 ലെ യൂറോവിഷൻ ഗാനമത്സരത്തിൽ പാവ്‌ലെങ്കോ ഉക്രേനിയൻ ജൂറി വക്താവ് കൂടിയായിരുന്നു. 2017 മുതൽ അവരുടെ ആദ്യത്തെ പന്ത്രണ്ട് പോയിന്റ് വോട്ട് അവർ യുണൈറ്റഡ് കിംഗ്ഡത്തിന് സമ്മാനിച്ചു.

## ഡിസ്ക്കോഗ്രാഫി
### Go_A-യ്‌ക്കൊപ്പം
#### ആൽബങ്ങൾ

#### Singles

### As Monokate
#### സിംഗിൾസ്

#### As featured artist

## അവലംബം

വർഗ്ഗം:ഉക്രേനിയൻ ഫോക്ക്‌ലോറിസ്റ്റുകൾ
വർഗ്ഗം:1988-ൽ ജനിച്ചവർ